BVB Scăderi pentru majoritatea indicilor
*	Tranzacții de 23,4 milioane lei, sub cele din sesiunea anterioară

Indicii Bursei de Valori București (BVB) au avut în mare parte scăderi, în sesiunea de tranzacționare de ieri, în contrast cu aprecierile piețelor europene. Indicele BET, al celor mai lichide douăzeci de titluri ale bursei noastre, a avut un recul de 0,42%, până la 16.997 de puncte, în vreme ce indicele BET-BK, reperul de randament al fondurilor de investiții în acțiuni, s-a depreciat cu 0,17%, până la 3.197 de puncte.